Page:Nestorian Monument - Carus.djvu/12

Rh

代宗文武皇帝. 恢張聖運. 從事無爲. 每於降誕之辰. 錫天香以吿成功. 頒御饌以光景眾. 且乾以美利. 故能廣生. 聖以體元. 故能亭毒. 我建中聖神文武皇帝. 披八政以黜陟幽明. 闡九疇以維新景命. 化通𤣥理. 祝無愧心. 至於方大而虛. 而恕. 廣慈救衆苦. 善貸被羣生者. 我修行之大猷. 汲引之階漸也. 若使風雨時. 天下靜人能理. 物能淸. 存能昌. 歿能樂. 念生響應. 情發誠者. 我景力能事之功用也. 大施主金紫光祿大夫. 同朔方節度副使. 試殿中監賜紫袈裟. 僧伊斯. 和而好惠. 聞道勤行. 遠自王舍之城. 聿來中夏術高三代. 藝博十全. 始効節於丹. 乃策名於王帳. 中書令汾陽郡王. 郭公子儀. 初惣戎於朔方也. 肅宗俾之從邁. 雖見親於卧內不自異於行間. 爲公爪牙. 作軍耳目. 能散祿賜. 不積於家. 獻臨恩之頗黎. 布辭憩之金罽. 或仍其舊寺. 或重廣法堂. 崇飾廊宇. 如翬斯飛. 更効景門. 依仁施利. 每嵗集四寺僧徒. 䖍事精供偹諸五旬. 者來而之. 寒者來而衣之. 病者療而起之. 死者葬而安之. 大秦景教流行中國碑